Bulgaria vrea să vaccineze toţi angajaţii din turism până la vară. Doar 0,95% dintre locuitori s-au imunizat.
Până acum, în Bulgaria au fost vaccinaţi 0,95% dintre locuitori. Guvernul de la Sofia vrea să vaccineze toţi angajaţii din turism, până la vară. În următoarele 2-3 luni, Bulgaria aşteaptă 2 milioane de doze de vaccin.
Vaccinarea în masă redeschide economia. Este şi concluzia Guvernului Bulgariei. Vicepremierul a anunţat că vrea să vaccineze toţi angajaţii din turism, până la începerea sezonului estival.În Bulgaria sunt deschise staţiunile montane, dar hotelurile sunt ocupate doar pe jumătate. Cele mai multe rezervări sunt pentru weekend. A scăzut şi numărul turiştilor străini cu 70%.Românii care merg în Bulgaria trebuie să prezinte test COVID negativ. Din cauza restricţiilor de zbor, turiştii din state mai îndepărtate ocolesc Bulgaria.